钦定古今图书集成/理学汇编/经籍典/第051卷 > 《王湜易学》 > {{{2}}}
## 钦定古今图书集成/理学汇编/经籍典/第051卷 > 《王湜易学》 > {{{2}}}

曰：“其七八九六之数不同，何也？”曰：“《河图》六七八九既
附于生数之外矣，此阴阳老少进退饶乏之正也。其
九者，生数一三五之积也，故自北而东，自东而西，以
成于四之外；其六者，生数二四之积也，故自南而西，
自西而北，以成于一之外。七则九之自西而南者也，
八则六之自北而东者也，此又阴阳老少互藏其宅”
之变也。《洛书》之纵横十五，而七八九六迭为消长；虚
五分十，而一含九、二含八、三含七、四含六；则参伍错
综，无适而不遇其合焉。此变化无穷之所以为妙也。

〈图解〉阴阳老少进退饶乏之正者。七为少阳，九为老阳，八为少阴，六为老阴。盖阳主进，故自少阳七进而至于九则极矣，故九为老阳。阴主退，故自少阴八退而至于六则极矣，故六为老阴。进则饶，故老阳九为最饶。少阳七为稍饶。退则乏，故老阴六为最乏，少阴八为稍乏。此乃阴阳进退饶乏之常理，故曰：“正九为一，三五之积者，盖合一三五而计之则为九，故九之成必自北之一而至于东之三，又自东之三以成于四之外而居西也。六为生数，二四之积者，盖合二与四而计之则为六，故六之成必自南之二而至于西之四，又自西之四以成于一之外而居北也。七为少阳，乃老阳之变者，故七乃九之自西而居”于南者也；八为少阴，乃老阴之变者，故八乃七之自北而居于东者也。阴阳老少，互藏其宅者，盖九乃老阳之数，四乃老阴之位，九成于四之外，是老阳藏其宅也；六乃老阴之数，一乃太阳之位，六成于一之外，是老阴藏其宅也。以二少言，七乃少阳之数，二乃少阴之位，八乃少阴之数，三乃少阳之位，七居于二之上，八居于三之上，是二少藏其宅也。《洛书》之纵横十五，而七八九六迭为消长者，胡氏曰：“一得五为六而与南方之九迭为消长；四得五为九而与北方之六迭为消长；三得五为八，而与西方之七迭为消长；二得五为七而与东北之八迭为消长是也。”虚五分十者，谓虚其中之五而“以十者分之，十分三则为七，十分二则为八，十分一则为九，十分四则为六，无往而不与七八九六合也

《洛书》者总其实也。《河图》之虚五与十者，太极也。奇数
二十五，偶数二十者，两仪也。以一二三四为六七八
九者，四象也。析四方之合以为乾坤”离坎，补四隅之
空以为兑震巽艮者，八卦也。《洛书》之实，其一为五行，
其二为五事，其三为八政，其四为五纪，其五为皇极，
其六为三德，其七为稽疑，其八为庶征，其九为福极，
其位与数尤晓然矣。

〈图解〉则，法也。“圣人则之”，谓伏羲画卦，大禹第畴也。“虚其中”，谓虚其中五与十不用。“总其实”，谓总其一二三四五六七八九之实数而用之也。下乃详言之。盖《河图》虚其中五与十数，是为太极；以其外之一三五七九而计之，为奇数者二十；合二四六八十而计之，为偶数者亦二十，即太极生两仪也。以在内一二三四之位而为六七八九之数者，即两仪生四象也。析四方之合以为乾坤离坎，补四隅之空以为兑震巽艮者，胡氏曰：“析二七之合，则七居南为《干》，而二补东南隅之空以为兑，析三八之合则八居东为《离》，而三补东北隅之空以为震，析四九之合，则九居西为《坎》，而四补西南隅之空以为巽，析一六之合，则”六居北为坤，而一补西北隅之空以为艮。此伏羲则之以成八卦也。《洛书》则“一为五行，二为五事，三为八政，四为五纪，五为皇极，六为三德，七为稽疑，八为庶征，九为福极。”此大禹则之以第畴也。

曰：“《洛书》而虚其中，则亦太极也。奇耦各居二十，则亦
两仪也。一二三四，而合九八七六，纵横十五，而互为
七八九六，则亦四象也。四方之正，以为乾坤离坎，四
隅之偏，以为兑震巽艮，则亦八卦也。《河图》之一六为
水，二七为火，三八为木，四九为金，五十为土”，则固《洪
范》之五行；而五十有五者，又九畴之子目也。是则《洛
书》固可以为《易》，而《河图》亦可以为范矣。且又安知图
之不为书，书之不为图也耶。

〈图解〉此言《洛书》亦可以画卦，《河图》亦可以作畴，即刘歆所谓“经纬表里”者。《洛书》以纵横十五而为七八九六者，如一合九、二合八、三合七、四合六，则含中五而各为十五，以之而互为七八九六，则六居西北隅，为老阴之数，而北之一合五亦为六；八居东北隅，为少阴之数，而东之三合五亦为八；九居南为老阳之数，而东南之四，合五亦为九。七居西为少阳之数，而西南之二，合五亦为七，即所谓四象也。玉斋胡氏曰：“四方为乾坤离坎，四隅为兑震巽艮者，盖一六老阴之数，而画卦为艮坤，艮居六，坤居一也。三八少阴之数，而画卦为离震，离居三，震居八也。四九老阳之数，而画卦为干兑，乾居九，兑居四也。二七少阳”之数，而画卦为巽坎，巽居二，坎居七也。此《洛书》亦可以画卦也。《河图》之“一六为水，二七为火，三八为木，四九为金，五十为土”，固与《洪范》之五行无异，而《河图》之积数五十有五，而亦九畴之子目也。子目为：五行，五、五事，五、八政，八、五纪，五、皇极，一、三德，三稽疑，七、庶征，十、福极十一。积而计之，则五十有五也。此《河图》亦可以第畴也。